Suvestinė redakcija nuo 2012-08-18 iki 2012-12-22

Įsakymas paskelbtas: Žin. 2011, Nr. 9-434, i. k. 1112231ISAK00000V-6

LIETUVOS RESPUBLIKOS

VYRIAUSIOJO VALSTYBINIO DARBO INSPEKTORIAUS

ĮSAKYMAS

DĖL lietuvos respublikos valstybinės darbo Inspekcijos atliekamų planinių ir neplaninių ūkio subjektų veiklos patikrinimų IR KITŲ PRIEŽIŪROS BŪDŲ taisyklIŲ PATVIRTINIMO

2011 m. sausio 13 d. Nr. V-6

Vilnius

Siekdamas tinkamai įgyvendinti Lietuvos Respublikos viešojo administravimo įstatymo (Žin., 1999, Nr. 60-1945; 2006, Nr. 77-2975) nuostatas dėl ūkio subjektų veiklos priežiūros, vadovaudamasis Lietuvos Respublikos valstybinės darbo inspekcijos įstatymu (Žin., 2003, Nr. 102-4585), Lietuvos Respublikos valstybinės darbo inspekcijos nuostatais, patvirtintais Lietuvos Respublikos socialinės apsaugos ir darbo ministro 2010 m. gruodžio 10 d. įsakymu Nr. A1-595 (Žin., 2010, Nr. 147-7547), Valstybinei darbo inspekcijai nustatytais veiklos tikslais ir priskirtomis funkcijomis bei atsižvelgdamas į Tarptautinės darbo organizacijos konvencijos Nr. 81 „Dėl Darbo inspekcijos pramonėje ir prekyboje“, ratifikuotos Lietuvos Respublikos Seimo 1994 m. birželio 23 d. nutarimu Nr. I-507 (Žin., 1994, Nr. 49-913), kitų darbuotojų saugą ir sveikatą bei darbo santykius reglamentuojančių teisės aktus nuostatas, taip pat į tai, kad:

- Lietuvos Respublikos ūkio subjektuose per 1991–2010 metų laikotarpį įvyko (2010 m. gruodžio 31 d. duomenimis) apie 58 tūkst. nelaimingų atsitikimų darbe, kuriuose 3 764 darbuotojai patyrė sunkias, 1 956 – mirtinas traumas, tad pagal pastarųjų traumų rodiklį 100 tūkst. darbuotojų Lietuva yra vienoje iš paskutinių vietų Europos Sąjungoje; profesinėmis ligomis per nurodytąjį laikotarpį pripažinta daugiau kaip 14 tūkst. susirgimų;

- Lietuvos Respublikos ūkio subjektuose dėl neįvertintos sprogimo bei pastatų stabilumo rizikos per 1991–2010 metų laikotarpį įvyko keturios stambios pramoninės avarijos, pareikalavusios žmonių aukų (2003 m. liepos 16 d. per sprogimą AB „Ukmergės gelžbetonis“ nukentėjo 13 darbuotojų, tarp jų – 3 darbuotojai žuvo, 4 darbuotojai buvo sunkiai sužaloti; 2005 m. kovo 21 d. dėl Kauno AB „Karigė“ pastato griuvimo nukentėjo 7 darbuotojai, tarp jų – 4 darbuotojai žuvo, 3 darbuotojai buvo sužaloti; 2006 m. liepos 20 d. UAB „Vilniaus tranzitas“ dėl kilusio gaisro, naikinant dezodorantų balionėlius su pasibaigusiu galiojimo terminu, nukentėjo 9 darbuotojai, tarp jų 2 darbuotojai žuvo vietoje, 1 mirė ligoninėje dėl patirtų traumų, 4 darbuotojai patyrė sunkias traumas; 2010 m. lapkričio 30 d. dėl sprogimo Biržų UAB „Nitator-STL“ žuvo 3 darbuotojai);

- pagal 2009 metų pavasarį Europos darbuotojų saugos ir sveikatos agentūros atliktą 31 Europos šalies įmonės apklausą (ESENER), įmonių, kuriose periodiškai keliami saugos ir sveikatos klausimai aukšto lygio vadovybės posėdžiuose, procentas Lietuvoje yra mažiausias iš visų apklausoje dalyvavusių šalių:

1. Tvirtinu Lietuvos Respublikos valstybinės darbo inspekcijos atliekamų planinių ir neplaninių ūkio subjektų veiklos patikrinimų ir kitų priežiūros būdų taisykles (pridedama).

2. Įsakau Valstybinės darbo inspekcijos administracijos ir teritorinių skyrių vedėjams bei inspektoriams vadovautis šio įsakymo 1 punkte nurodytomis taisyklėmis planuojant, organizuojant bei vykdant skyriaus bei savo, kaip ūkio subjektų priežiūros (kontrolės) institucijos pareigūno, veiklą, siekiant Valstybinei darbo inspekcijai teisės aktų nustatytų veiklos tikslų ir uždavinių įgyvendinimo.

3. Įpareigoju Inspektavimo organizavimo, priežiūros ir informavimo skyriaus vedėją organizuoti šio įsakymo paskelbimą oficialiajame leidinyje „Valstybės žinios“.

4. Pavedu šio įsakymo vykdymą kontroliuoti Lietuvos Respublikos vyriausiojo valstybinio darbo inspektoriaus pavaduotojams pagal nustatytas administravimo sritis.

Lietuvos Respublikos vyriausiasis

valstybinis darbo inspektorius	Mindaugas Pluktas

PATVIRTINTA

Lietuvos Respublikos vyriausiojo

valstybinio darbo inspektoriaus

2011 m. sausio 13 d. įsakymu Nr. V-6

lietuvos respublikos valstybinės darbo Inspekcijos atliekamų planinių ir neplaninių ūkio subjektų veiklos patikrinimų IR KITŲ PRIEŽIŪROS BŪDŲ taisyklės

I. BENDROSIOS NUOSTATOS

1. Lietuvos Respublikos valstybinės darbo inspekcijos atliekamų planinių ir neplaninių ūkio subjektų veiklos patikrinimų ir kitų priežiūros būdų taisyklės (toliau – Taisyklės) parengtos, vadovaujantis Lietuvos Respublikos viešojo administravimo įstatymo ketvirtojo skirsnio „Ūkio subjektų veiklos priežiūra“ reglamentavimu, tarp jų – nuostata, kad viešumo principas netaikomas, jeigu informacijos atskleidimas trukdo siekti ūkio subjektų veiklos priežiūros tikslų arba gali būti pažeisti kituose teisės aktuose nustatyti konfidencialumo reikalavimai, taip pat atsižvelgiant į:

1.1. Lietuvos Respublikos valstybinės darbo inspekcijos (toliau – Valstybinė darbo inspekcija) pagrindinius veiklos tikslus – tarnauti valstybei ir visuomenei ginant viešąjį interesą ir vykdyti darbuotojų saugą ir sveikatą bei darbo santykius reglamentuojančių teisės aktų nuostatų laikymosi kontrolę ir jų pažeidimų prevenciją, taip pat nelaimingų atsitikimų darbe bei profesinių ligų prevenciją (toliau – Valstybinės darbo inspekcijos veiklos tikslai);

1.2. priemones, numatytas Europos Sąjungos ir Lietuvos Respublikos darbuotojų saugos ir sveikatos strategijoje 2007–2012 metams (įskaitant ir kitų saugą pagal kompetenciją kontroliuojančių ar prižiūrinčių institucijų (įstaigų, struktūrų) bei darbuotojams ir darbdaviams atstovaujančių organizacijų indėlį), siekiant 25 procentais sumažinti mirtinų nelaimingų atsitikimų darbe ir profesinių ligų, skaičiuojant 100 000 darbuotojų, per 2007–2012 metus, lyginant su 2006 metais;

1.3. Lietuvos Respublikos Vyriausybės įgyvendinamas veiklos kryptis verslo aplinkai gerinti bei Lietuvos Respublikos socialinės apsaugos ir darbo ministerijos formuojamą darbo politiką;

1.4. Tarptautinės darbo organizacijos konvencijoje Nr. 81 „Dėl Darbo inspekcijos pramonėje ir prekyboje“ (Žin., 1996, Nr. 27-652) (toliau – konvencija) apibrėžtus pagrindinius tarptautinius šių institucijų veiklos principus, kuriais remiantis:

1.4.1. inspekcinio vizito metu inspektoriai praneša darbdaviui arba jo atstovui apie savo buvimą, jeigu nemano, kad toks pranešimas gali pakenkti atlikti pareigas (konvencijos 12 straipsnio 2 dalis);

1.4.2. privalu laikyti visiškai konfidencialius šaltinius visų skundų, atkreipiančių dėmesį į teisinių nuostatų trūkumus ar spragas, ir nedaryti užuominų darbdaviui ar jo atstovui, kad inspekcinis vizitas vyko dėl to, kad gautas toks skundas (konvencijos 15 straipsnio (c) punktas);

1.4.3. darbo vietos inspektuojamos taip dažnai ir taip išsamiai, kaip yra reikalinga, kad būtų garantuotas efektyvus atitinkamų teisinių nuostatų taikymas (konvencijos 16 straipsnis);

1.5. šalyje įgyvendinamas priemones tobulinti esamą teisinį pagrindą ir dedamas pastangas jį supaprastinti, pritaikant prie darbo srities raidos, tuo pačiu nenuleidžiant žemiau esamų apsaugos lygių taip, kaip numatyta 2007 m. vasario 21 d. priimto Europos Komisijos komunikato Europos Parlamentui, Tarybai, Europos ekonomikos ir socialinių reikalų komitetui ir regionų komitetui „2007–2012 m. Bendrijos darbuotojų sveikatos ir saugos strategija: gerinti darbo kokybę ir našumą“ (KOM(2007)62 galutinis) 4 skyriaus 4.3 dalyje, darbo inspektoriams veiksmingiau taikant atgrasančias ir proporcingas sankcijas ir procedūras dėl saugos ir sveikatos taisyklių nesilaikymo (šio komunikato 4 skyriaus 4.2 dalis);

1.6. Valstybinės darbo inspekcijos tikrinimų analizės duomenis, jog ūkio subjektuose, kuriuose yra pasirašytos kolektyvinės sutartys arba jie priklauso asocijuotoms darbdavių struktūroms, arba yra įdiegta darbuotojų saugos ir sveikatos vadybos sistema pagal BS OHSAS 18000 standartų seriją, darbuotojų saugos ir sveikatos bei darbo santykius reglamentuojančių teisės aktų reikalavimų laikymosi būklės lygis yra aukštesnis, šios srities klausimų sprendimų kokybė, lyginant su socialinio dialogo nevystančiais ūkio subjektais, yra geresnė.

2. Šiomis Taisyklėmis vadovaujasi:

2.1. Valstybinės darbo inspekcijos pareigūnai ir kiti darbuotojai šios inspekcijos veiklos tikslams pasiekti;

2.2. ūkio subjektai, vadovaudamiesi Valstybinės darbo inspekcijos ir kitų saugą pagal nustatytą kompetenciją kontroliuojančių ar prižiūrinčių institucijų (įstaigų, struktūrų) veiklos rezultatų analize, išvadomis ir sprendimais;

2.3. gali vadovautis darbuotojų bei darbdavių organizacijų atstovai, siekdami gerinti visų lygių socialinę partnerystę.

3. Taisyklės reglamentuoja Valstybinės darbo inspekcijos atliekamų ūkio subjektų veiklos planinių ir neplaninių patikrinimų pagrindus, kriterijus, tvarką bei trukmę, taip pat nustato kitus ūkio subjektų veiklos priežiūros (kontrolės) būdus.

4. Taisyklėse vartojamos sąvokos atitinka Lietuvos Respublikos valstybinės darbo inspekcijos įstatymo, Lietuvos Respublikos darbo kodekso (Žin., 2002, Nr. 64-2569), Lietuvos Respublikos viešojo administravimo įstatymo, Lietuvos Respublikos darbuotojų saugos ir sveikatos įstatymo (Žin., 2003, Nr.70-3170), kitų darbuotojų saugą ir sveikatą bei darbo santykius reglamentuojančių teisės aktų sąvokas.

II. ŪKIO SUBJEKTŲ VEIKLOS PRIEŽIŪROS (KONTROLĖS) BŪDAI IR FORMOS

5. Valstybinės darbo inspekcijos veiklos tikslams pasiekti taikomi šie ūkio subjektų veiklos priežiūros būdai:

5.1. konsultavimas;

5.2. švietimas ir informavimas;

5.3. patikrinimai;

5.4. teisės aktų nustatyta tvarka gautos informacijos apie ūkio subjektų veiklą vertinimas;

5.5. poveikio priemonių taikymas įstatymų ir jų pagrindu priimtų kitų teisės aktų nustatyta tvarka;

5.6. darbdavių ir darbuotojų socialinio dialogo skatinimas ūkio subjektų ir/ar ekonominio sektoriaus lygmenyse.

6. Valstybinės darbo inspekcijos veiklos tikslams pasiekti taikomos šios ūkio subjektų veiklos priežiūros atlikimo formos:

6.1. išvykstant į ūkio subjektą:

6.1.1. reikalingoms konsultacijoms, konkretiems patarimams bei metodinei pagalbai suteikti:

Punkto pakeitimai:

Nr. V-28, 2012-01-24, Žin., 2012, Nr. 13-599 (2012-01-28), i. k. 1122231ISAK0000V-28

6.1.1.1. ūkio subjekto vadovo ir/ar darbuotojų atstovų kvietimu;

6.1.1.2. pirmaisiais metais po ūkio subjekto veiklos pradžios, įteikiant ūkio subjekto vadovui Deklaraciją dėl pirmųjų verslo metų;

Punkto pakeitimai:

Nr. V-239, 2012-08-10, Žin., 2012, Nr. 96-4943 (2012-08-17), i. k. 1122231ISAK000V-239

6.1.2. ūkio subjekto veiklos patikrinimą atlikti šių Taisyklių bei kitų teisės aktų numatytais atvejais ir tvarka;

6.1.3. ankstesnio patikrinimo metu duotų nurodymų pašalinti pažeidimus vykdymo kontrolę atlikti;

6.1.4. tirti galimo nelegalaus darbo reiškinius, nelaimingus atsitikimus darbe, profesines ligas, pramoninę avariją, skundus, atlikti pagal kompetenciją kitus pavedimus;

6.1.5. patikrinti darbuotojų saugos ir sveikatos paslaugas teikiančių įmonių nustatyta tvarka pateiktos informacijos tikrumą ir teisingumą;

6.1.6. vykdyti mašinų rinkos priežiūrą (informacijos rinkimas, jos apibendrinimas, pateikimas, ribojančių priemonių taikymas, tarpinstitucinis bendradarbiavimas);

6.1.7. dalyvauti statybos užbaigimo komisijos darbe, nustatant, ar statinys pastatytas ar rekonstruotas pagal statinio projekto sprendinius, jei statinyje iki komisijos darbo pradžios įrengtos darbo vietos ir/ar darbo priemonės;

6.1.8. dalyvauti ūkio subjektų darbuotojų žinių darbuotojų saugos ir sveikatos srities klausimais tikrinime (atestavime);

6.1.9. kitais teisės aktų numatytais atvejais Valstybinės darbo inspekcijos veiklos tikslams pasiekti;

6.2. nevykstant į ūkio subjektą:

6.2.1. rengiant ir skleidžiant prevencinę informaciją:

6.2.1.1. Valstybinės darbo inspekcijos interneto svetainėje;

6.2.1.2. laiškais ūkio subjektų vadovams elektroninio ar kitokio ryšio priemonėmis;

6.2.1.3. publikuojant straipsnius, informacijas respublikinėje ir šalies rajonų spaudoje;

6.2.1.4. organizuojant radijo ir televizijos laidas ar dalyvaujant jose;

6.2.1.5. transliuojant garso ir vaizdo klipus radijo stotyse ir televizijoje;

6.2.2. konsultuojant darbdavius, darbuotojus, jų organizacijų atstovus telefonu, raštu, priimant Valstybinėje darbo inspekcijoje;

6.2.3. organizuojant konsultacinius seminarus;

6.2.4. rengiant ir platinant rekomendacijas, metodines rekomendacijas ir metodikas;

6.2.5. organizuojant konkursus, viktorinas ir kitas darbuotojų saugą ir sveikatą bei jų darbo garantijų laikymąsi skatinančias priemones;

6.2.6. vykdant Lietuvos Respublikos vyriausiojo valstybinio darbo inspektoriaus (toliau – Vyriausiasis valstybinis darbo inspektorius) nurodymus (Valstybinės darbo inspekcijos įstatymo 8 straipsnio 3 dalies 2 punktas);

6.2.7. analizuojant ūkio subjekto e.inspektavimo metu deklaruotus duomenis apie darbuotojų saugos ir sveikatos bei darbo santykius reglamentuojančių teisės aktų reikalavimų laikymosi būklę (pagal Vyriausiojo valstybinio darbo inspektoriaus įsakymu patvirtintą formą, turinį ir tvarką);

Punkto pakeitimai:

Nr. V-28, 2012-01-24, Žin., 2012, Nr. 13-599 (2012-01-28), i. k. 1122231ISAK0000V-28

6.2.8. analizuojant ūkio subjektų pagal Lietuvos Respublikos darbuotojų saugos ir sveikatos įstatymo 39 straipsnio 5 dalį pateiktą informaciją apie darbuotojų saugos būklę ir darbo vietų atitiktį darbuotojų saugos ir sveikatos teisės aktų reikalavimams;

6.2.9. analizuojant nelaimingų atsitikimų darbe ir profesinių ligų aplinkybes ir priežastis, tarp jų – pagal nelaimingų atsitikimų darbe tyrimo aktų kodavimo duomenis, bei kitą gaunamą ar kaupiamą informaciją apie darbuotojų saugos ir sveikatos ir darbo įstatymų vykdymo būklę įmonėse;

6.2.10. tikrinant, ar darbuotojų saugos ir sveikatos reikalavimai konkrečiai statybvietei nustatomi statinio techniniame projekte;

6.2.11. tikrinant ir vertinant pateiktas darbuotojų saugos ir sveikatos mokymo formaliąsias ir neformaliąsias programas;

6.2.12. analizuojant iš darbuotojų saugos ir sveikatos paslaugas teikiančių įmonių nustatyta tvarka gaunamą informaciją;

6.2.13. tiriant skundus, pranešimus darbo teisės aktų pažeidimų klausimais, jeigu tai nustatyta Asmenų prašymų nagrinėjimo ir jų aptarnavimo Lietuvos Respublikos valstybinėje darbo inspekcijoje taisyklėse, kurios tvirtinamos Vyriausiojo valstybinio darbo inspektoriaus įsakymu;

Papildyta punktu:

Nr. V-239, 2012-08-10, Žin., 2012, Nr. 96-4943 (2012-08-17), i. k. 1122231ISAK000V-239

6.2.14. kitais teisės aktų numatytais atvejais Valstybinės darbo inspekcijos veiklos tikslams pasiekti.

Punkto numeracijos pakeitimas:

Nr. V-239, 2012-08-10, Žin., 2012, Nr. 96-4943 (2012-08-17), i. k. 1122231ISAK000V-239

III. ŪKIO SUBJEKTŲ PATIKRINIMŲ PAGRINDAI IR RŪŠYS

7. Valstybinėje darbo inspekcijoje ūkio subjektų veiklai patikrinti atliekami šie patikrinimai:

7.1. planiniai;

7.2. neplaniniai:

7.2.1. neplaniniai (privalomieji);

Punkto pakeitimai:

Nr. V-28, 2012-01-24, Žin., 2012, Nr. 13-599 (2012-01-28), i. k. 1122231ISAK0000V-28

7.2.2. neplaninės prevencinės akcijos;

Punkto pakeitimai:

Nr. V-28, 2012-01-24, Žin., 2012, Nr. 13-599 (2012-01-28), i. k. 1122231ISAK0000V-28

8. Planiniai ūkio subjektų patikrinimai atliekami, siekiant darbuotojų saugos ir sveikatos, darbo santykius reglamentuojančių teisės aktų pažeidimų prevencijos pagal iš anksto numatytus tikslus, pasirinktus tikslų siekimo būdus, nustatytus Valstybinės darbo inspekcijos bei jos struktūrinių padalinių metinius veiklos uždavinius.

Punkto pakeitimai:

Nr. V-28, 2012-01-24, Žin., 2012, Nr. 13-599 (2012-01-28), i. k. 1122231ISAK0000V-28

Nr. V-239, 2012-08-10, Žin., 2012, Nr. 96-4943 (2012-08-17), i. k. 1122231ISAK000V-239

9. Neplaniniai patikrinimai atliekami, siekiant ištirti nelaimingų atsitikimų darbe, profesinių ligų, pramoninių avarijų atvejus, patikrinti gautą Valstybinėje darbo inspekcijoje ar visuomenės informavimo priemonėse skelbtą informaciją apie teisės aktų pažeidimus, taip pat reaguojant (išsiaiškinant) į situaciją ir padedant ūkio subjektams eliminuoti ar sumažinti tikimybę analogiško pobūdžio nelaimingų atsitikimų darbe, profesinių ligų atvejams, pramoninėms avarijoms įvykti ar užkirsti kelią galimiems teisės aktų reikalavimų pažeidimams.

10. Vadovaujantis daugiamečiais nelaimingų atsitikimų darbe (avarijų) aplinkybių bei priežasčių, profesinių ligų priežasčių, taip pat darbuotojų saugos ir sveikatos būklės, pavojų identifikavimo ir jų rizikos vertinimo analizės duomenimis, darbo santykius reglamentuojančių teisės aktų laikymosi patikrinimų ir stebėsenos rezultatų ataskaitomis patikrinimams organizuoti nustatomi:

Punkto pakeitimai:

Nr. V-28, 2012-01-24, Žin., 2012, Nr. 13-599 (2012-01-28), i. k. 1122231ISAK0000V-28

10.1. prioritetai pagal:

10.1.1. ekonominės veiklos sektorius;

Punkto pakeitimai:

Nr. V-28, 2012-01-24, Žin., 2012, Nr. 13-599 (2012-01-28), i. k. 1122231ISAK0000V-28

10.1.2. ūkio subjektų dydį;

Punkto pakeitimai:

Nr. V-28, 2012-01-24, Žin., 2012, Nr. 13-599 (2012-01-28), i. k. 1122231ISAK0000V-28

10.1.3. Neteko galios nuo 2012-01-29

Punkto naikinimas:

Nr. V-28, 2012-01-24, Žin. 2012, Nr. 13-599 (2012-01-28), i. k. 1122231ISAK0000V-28

10.1.4. Neteko galios nuo 2012-01-29

Punkto naikinimas:

Nr. V-28, 2012-01-24, Žin. 2012, Nr. 13-599 (2012-01-28), i. k. 1122231ISAK0000V-28

10.1.5. Neteko galios nuo 2012-01-29

Punkto naikinimas:

Nr. V-28, 2012-01-24, Žin. 2012, Nr. 13-599 (2012-01-28), i. k. 1122231ISAK0000V-28

10.1.6. Neteko galios nuo 2012-01-29

Punkto naikinimas:

Nr. V-28, 2012-01-24, Žin. 2012, Nr. 13-599 (2012-01-28), i. k. 1122231ISAK0000V-28

10.2. pagal Taisyklių 10.1 punkte nurodytus prioritetus yra taikomi šie kriterijai pagal:

10.2.1. nelegalaus darbo apraiškas;

10.2.2. Neteko galios nuo 2012-01-29

Punkto naikinimas:

Nr. V-28, 2012-01-24, Žin. 2012, Nr. 13-599 (2012-01-28), i. k. 1122231ISAK0000V-28

10.2.3. Neteko galios nuo 2012-01-29

Punkto naikinimas:

Nr. V-28, 2012-01-24, Žin. 2012, Nr. 13-599 (2012-01-28), i. k. 1122231ISAK0000V-28

10.2.4. darbo garantijų užtikrinimą pagal atskirus darbo santykių segmentus;

Punkto pakeitimai:

Nr. V-28, 2012-01-24, Žin., 2012, Nr. 13-599 (2012-01-28), i. k. 1122231ISAK0000V-28

10.2.5. Neteko galios nuo 2012-01-29

Punkto naikinimas:

Nr. V-28, 2012-01-24, Žin. 2012, Nr. 13-599 (2012-01-28), i. k. 1122231ISAK0000V-28

10.2.6. Neteko galios nuo 2012-01-29

Punkto naikinimas:

Nr. V-28, 2012-01-24, Žin. 2012, Nr. 13-599 (2012-01-28), i. k. 1122231ISAK0000V-28

10.2.7. Neteko galios nuo 2012-01-29

Punkto naikinimas:

Nr. V-28, 2012-01-24, Žin. 2012, Nr. 13-599 (2012-01-28), i. k. 1122231ISAK0000V-28

10.2.8. pavojus, dažniausiai lemiančius riziką įvykti sunkiam ar mirtinam nelaimingam atsitikimui darbe ar darbuotojui susirgti profesine liga;

Papildyta papunkčiu:

Nr. V-28, 2012-01-24, Žin., 2012, Nr. 13-599 (2012-01-28), i. k. 1122231ISAK0000V-28

10.2.9. darbuotojų darbo stažą ūkio subjekte;

Papildyta papunkčiu:

Nr. V-28, 2012-01-24, Žin., 2012, Nr. 13-599 (2012-01-28), i. k. 1122231ISAK0000V-28

10.2.10. ūkio subjektų socialinį aktyvumą;

Papildyta papunkčiu:

Nr. V-28, 2012-01-24, Žin., 2012, Nr. 13-599 (2012-01-28), i. k. 1122231ISAK0000V-28

IV. planinių patikrinimų organizavimas

11. Ūkio subjektų veiklos planinių patikrinimų kitiems kalendoriniams metams kriterijai ir prioritetai nustatomi Lietuvos Respublikos socialinės apsaugos ministro tvirtinamame Valstybinės darbo inspekcijos metiniame veiklos plane vadovaujantis kasmet Socialinės apsaugos ir darbo ministerijai bei Lietuvos Respublikos darbuotojų saugos ir sveikatos komisijai teikiamais Ataskaita apie darbuotojų saugos ir sveikatos būklę bei darbo įstatymų vykdymą Lietuvos Respublikos įmonėse bei pasiūlymais darbuotojų saugos ir sveikatos būklei šalyje gerinti.

12. Atliekamų planinių veiklos patikrinimų periodiškumas reglamentuojamas pagal šiuos principus:

12.1. ūkio subjektai, kuriuose per paskutinius 5 kalendorinius metus, buvusius prieš einamuosius metus, nebuvo pagrindo inicijuoti neplaninį patikrinimą dėl ūkio subjekto veiklos, taip pat nėra sudarytos kolektyvinės (įmonės, šakos) sutarties arba ūkio subjektas nepriklauso asocijuotoms darbdavių struktūroms, arba nėra įdiegta darbuotojų saugos ir sveikatos vadybos sistema pagal BS OHSAS 18000 standartų seriją, planine tvarka tikrinami ne dažniau kaip 1 kartą per 3 metus;

Punkto pakeitimai:

Nr. V-28, 2012-01-24, Žin., 2012, Nr. 13-599 (2012-01-28), i. k. 1122231ISAK0000V-28

12.2. ūkio subjektai, kuriuose yra sudarytos kolektyvinės sutartys arba ūkio subjektai priklauso šakai, kurioje yra sudaryta šakos kolektyvinė sutartis, arba asocijuotoms darbdavių struktūroms, arba yra įdiegta darbuotojų saugos ir sveikatos vadybos sistema pagal BS OHSAS 18000 standartų seriją ir tuo pačiu per paskutiniuosius 5 kalendorinius metus, buvusius prieš einamuosius metus, nebuvo pagrindo inicijuoti neplaninį patikrinimą dėl ūkio subjekto veiklos, planine tvarka tikrinami ne dažniau kaip 1 kartą per 6 metus;

Punkto pakeitimai:

Nr. V-28, 2012-01-24, Žin., 2012, Nr. 13-599 (2012-01-28), i. k. 1122231ISAK0000V-28

12.3. Neteko galios nuo 2012-01-29

Punkto naikinimas:

Nr. V-28, 2012-01-24, Žin. 2012, Nr. 13-599 (2012-01-28), i. k. 1122231ISAK0000V-28

12.4. ūkio subjektai, kuriuose praėjusiais metais, buvusiais prieš einamuosius, įvyko nelaimingi atsitikimai darbe ar avarijos arba nustatyta tvarka ir atvejais buvo reikalaujama sustabdyti darbus, ir tuo pačiu jie patenka į Valstybinės darbo inspekcijos metiniame veiklos plane numatytų kriterijų ir prioritetų kategoriją, jie patikrinami einamaisiais metais;

Punkto pakeitimai:

Nr. V-28, 2012-01-24, Žin., 2012, Nr. 13-599 (2012-01-28), i. k. 1122231ISAK0000V-28

12.5. ūkio subjektai, turintys licenciją potencialiai pavojingų įrenginių nuolatinės priežiūros veiklai vykdyti, planine tvarka tikrinami ne rečiau kaip 1 kartą per metus.

13. Planine tvarka tikrinamų ūkio subjektų skaičius nustatomas rengiant Valstybinės darbo inspekcijos metinius veiklos planus, įvertinat praėjusio laikotarpio neplaninės veiklos apimtis bei atsižvelgiant į skiriamus finansinius ir žmogiškųjų išteklių resursus.

14. Atsižvelgiant į Valstybinės darbo inspekcijos metiniame veiklos plane apibrėžtus ūkio subjektų veiklos patikrinimų planavimo kriterijus bei prioritetus ir planuojamų patikrinti ūkio subjektų skaičių, yra parengiami planuojamų patikrinti ūkio subjektų sąrašai. Planine tvarka numatomų patikrinti ūkio subjektų sąrašas yra sudaromas artimiausiam vieno ketvirčio laikotarpiui.

15. Planine tvarka tikrinamų ūkio subjektų sąrašą tvirtina įsakymu vyriausiasis valstybinis darbo inspektorius.

16. Vyriausiajam valstybiniam darbo inspektoriui patvirtinus Planine tvarka tikrinamų ūkio subjektų sąrašą, šis sąrašas skelbiamas viešai Valstybinės darbo inspekcijos interneto svetainėje www.vdi.lt.

Punkto pakeitimai:

Nr. V-239, 2012-08-10, Žin., 2012, Nr. 96-4943 (2012-08-17), i. k. 1122231ISAK000V-239

17. Valstybinė darbo inspekcija viena ar kartu su kitu (-ais) procesų saugos ar kitos priežiūros grupės (patvirtinta Lietuvos Respublikos Vyriausybės 2010 m. gegužės 4 d nutarimu Nr. 511 (Žin., 2010, Nr. 53-2613) nariu neplanuoja vykdyti ūkio subjekto tikrinimo, jeigu paaiškėja, kad tuo metu ūkio subjekte jau yra atliekami du jo veiklos planiniai tikrinimai, kuriuos atlieka kitos priežiūros institucijos.

18. Valstybinė darbo inspekcija gali inicijuoti bendrą kartu su kitu (-ais) procesų ar kitos saugos priežiūros grupės nariu atliekamą ūkio subjekto tikrinimą, jeigu jų priežiūros dalykas ir forma yra tarpusavyje susiję ir taip bus sumažinama priežiūros našta ūkio subjektui.

19. Valstybinės darbo inspekcijos inspektorius, numatęs patikrinimo ūkio subjekte datą, ne mažiau kaip prieš 10 darbo dienų išsiunčia pranešimą oficialiuoju ūkio subjekto elektroninio pašto adresu apie būsimą patikrinimą šio ūkio subjekto vadovui. Tuo atveju, jeigu nėra techninių galimybių, pranešimas siunčiamas faksu, paštu. Pranešimas paštu siunčiamas ūkio subjekto deklaruotu registracijos arba kitu žinomu veiklos adresu. Ūkio subjekto planinis patikrinimas vykdomas nepaisant to, ar jis patvirtino šio pranešimo gavimą, ar ne.

Punkto pakeitimai:

Nr. V-28, 2012-01-24, Žin., 2012, Nr. 13-599 (2012-01-28), i. k. 1122231ISAK0000V-28

20. Valstybinės darbo inspekcijos inspektorius pranešime ūkio subjekto vadovui apie numatomą atlikti patikrinimą pateikia informaciją apie:

20.1. patikrinimo datą;

20.2. patikrinimo pagrindą (nurodomas vyriausiojo valstybinio darbo inspektoriaus įsakymas, kuriuo yra patvirtintas einamojo laikotarpio prevencine planine tvarka tikrinamų ūkio subjektų sąrašas);

20.3 patikrinimo tikslą (nurodoma konkreti patikrinimo vizito tema, pateikiama konkreti nuoroda (nurodant interneto rubriką) į Valstybinės darbo inspekcijos internete www.vdi.lt skelbiamus Vyriausiojo valstybinio darbo inspektoriaus įsakymais patvirtintus (Taisyklių 32 punktas) ūkio subjekto patikrinimų klausimynus);

Punkto pakeitimai:

Nr. V-28, 2012-01-24, Žin., 2012, Nr. 13-599 (2012-01-28), i. k. 1122231ISAK0000V-28

Nr. V-239, 2012-08-10, Žin., 2012, Nr. 96-4943 (2012-08-17), i. k. 1122231ISAK000V-239

20.4. patikrinimą atliksiančio pareigūno pareigas, vardą ir pavardę. Tuo atveju, jeigu ūkio subjekto patikrinimą numato atlikti daugiau negu vienas pareigūnas arba patikrinimas atliekamas dalyvaujant kitų įstaigų ar institucijų atstovams (įskaitant darbuotojų atstovus), informuojama apie visų pareigūnų pareigas, nurodant jų vardus ir pavardes;

20.5. numatomą patikrinimo trukmę;

20.6. pateikia preliminarų dokumentų, kuriuos ūkio subjektas turi pateikti patikrinimą atliksiantiems pareigūnams, sąrašą (jeigu tikrinimo metu nustatoma, kad tikrinimui atlikti yra būtini ir kiti dokumentai, pareigūnai turi teisę pareikalauti, kad ūkio subjektas pateiktų tuos dokumentus);

20.7. rekomenduoja ūkio subjekto vadovui, kad apie numatomą patikrinimą informuotų ir pakviestų dalyvauti jo darbe:

20.7.1. darbuotojų saugos ir sveikatos specialistą, dirbantį ūkio subjekte;

20.7.2. juridinį ar fizinį asmenį, pagal sutartį su ūkio subjektu atliekantį įmonės darbuotojų saugos ir sveikatos tarnybos funkcijas;

20.7.3. darbuotojų atstovą (profesinė sąjunga ar darbo taryba);

20.7.4. darbuotojų saugos ir sveikatos komiteto (jeigu sudarytas) atstovą.

21. Paaiškėjus aplinkybėms, dėl kurių nėra galimybių atlikti patikrinimą, apie kurį ūkio subjektas jau buvo informuotas, planuotu laiku (pareigūno liga, kita privaloma neatidėliotinai vykdoma užduotis ir pan.), sprendimą dėl ūkio subjekto tikrinimo priima Valstybinės darbo inspekcijos teritorinio skyriaus vedėjas ir nedelsdamas apie tai informuoja ūkio subjektą.

22. Nustatoma maksimali ūkio subjekto tikrinimo trukmė neturi viršyti 3 darbo dienų. Tikrinimo trukmė gali būti patikslinta Valstybinės darbo inspekcijos teritorinio skyriaus vedėjo sprendimu, esant motyvuotam Valstybinės darbo inspekcijos inspektoriaus, atliekančio ūkio subjekto tikrinimą, pasiūlymui.

23. Patikrinimo metu paaiškėjus, kad yra būtinybė tikrinti ir kitas sritis, kurios nebuvo nurodytos tiksluose ar pateikiamuose dokumentuose, Valstybinės darbo inspekcijos inspektorius turi teisę jų pareikalauti ir išplėsti patikrinimo sritis bei patikrinimo laiką.

24. Tuo atveju, jeigu, esant numatytam ūkio subjekto planiniam patikrinimui, atsiranda būtinybė vykdyti patikrinimą neplanine tvarka, planinis tikrinimas nevykdomas, atitinkamai vyriausiojo valstybinio darbo inspektoriaus sprendimu pakeičiant patvirtintą patikrinimų planą.

V. neplaninių patikrinimų organizavimas

25. Neplaniniai ūkio subjektų patikrinimai atliekami šiais atvejais:

Punkto pakeitimai:

Nr. V-28, 2012-01-24, Žin., 2012, Nr. 13-599 (2012-01-28), i. k. 1122231ISAK0000V-28

25.1. neplaniniai (privalomieji):

Punkto pakeitimai:

Nr. V-28, 2012-01-24, Žin., 2012, Nr. 13-599 (2012-01-28), i. k. 1122231ISAK0000V-28

25.1.1. gavus kito kompetentingo viešojo administravimo subjekto rašytinį motyvuotą prašymą ar kitos valstybės kompetentingos institucijos prašymą atlikti ūkio subjekto veiklos patikrinimą (pagrindas – Lietuvos Respublikos viešojo administravimo įstatymo 364 straipsnio 12 dalies 1 punktas);

25.1.2. vykdant nelegalaus darbo reiškinių kontrolę bei reaguojant į masinės informacijos priemonėse publikuotą ar kitaip paviešintą informaciją dėl viešojo intereso pažeidimo darbuotojų saugos ir sveikatos bei darbo teisės aktų vykdymo klausimais (pagrindas – Lietuvos Respublikos viešojo administravimo įstatymo 364 straipsnio 12 dalies 2 punktas);

25.1.3. kontroliuojant ankstesnio patikrinimo metu duotų nurodymų pašalinti pažeidimus vykdymą (pagrindas – Lietuvos Respublikos viešojo administravimo įstatymo 364 straipsnio 12 dalies 3 punktas);

25.1.4. kai neplaninio patikrinimo atlikimo pagrindą nustato įstatymas ar Vyriausybės priimtas teisės aktas:

25.1.4.1. tiriant nelaimingą atsitikimą darbe, įskaitant ir patikrinimą dėl neteisingai įvardintų aplinkybių, priežasčių, parinktų priemonių, kai inspektorius tai nustato, išanalizavęs lengvo nelaimingo atsitikimo darbe aktą (pagrindas – Nelaimingų atsitikimų darbe tyrimo ir apskaitos nuostatai, patvirtinti Lietuvos Respublikos Vyriausybės 2004 m. rugsėjo 2 d. nutarimu Nr. 1118 (Žin., 2004, Nr. 136-4945);

25.1.4.2. tiriant pramoninę avariją (pagrindas – Pramoninių avarijų prevencijos, likvidavimo ir tyrimo nuostatai, patvirtinti Lietuvos Respublikos Vyriausybės 2004 m. rugpjūčio 17 d. nutarimu Nr. 966 (Žin., 2004, Nr. 130-4649);

25.1.4.3. tiriant profesinę ligą (pagrindas – Profesinių ligų tyrimo ir apskaitos nuostatai, patvirtinti Lietuvos Respublikos Vyriausybės 2004 m. balandžio 28 d. nutarimu Nr. 487 (Žin., 2004, Nr. 69-2398);

25.1.4.4. nagrinėjant skundą ar pranešimą (pagrindas – konvencijos 15 straipsnio (c) punkto nuostatos; Asmenų prašymų nagrinėjimo ir jų aptarnavimo Lietuvos Respublikos valstybinėje darbo inspekcijoje taisyklės, kurios tvirtinamos Lietuvos Respublikos vyriausiojo valstybinio darbo inspektoriaus įsakymu);

Punkto pakeitimai:

Nr. V-28, 2012-01-24, Žin., 2012, Nr. 13-599 (2012-01-28), i. k. 1122231ISAK0000V-28

25.1.4.5. dalyvaujant statybos užbaigimo komisijos darbe, nustatant, ar statinys pastatytas ar rekonstruotas pagal statinio projekto sprendinius, jei statinyje iki komisijos darbo pradžios įrengtos darbo vietos ir/ar darbo priemonės (pagrindas – Lietuvos Respublikos statybos įstatymas (Žin., 1996, Nr.32-788; 2001, Nr.101-3597); Statybos techninis reglamentas STR 1.11.01:2010 „Statybos užbaigimas“, patvirtintas Lietuvos Respublikos aplinkos ministro 2010 m. rugsėjo 28 d. įsakymu Nr. D1-828 (Žin., 2010, Nr.116-5947);

25.2. neplaninės prevencinės akcijos:

Punkto pakeitimai:

Nr. V-28, 2012-01-24, Žin., 2012, Nr. 13-599 (2012-01-28), i. k. 1122231ISAK0000V-28

25.2.1. organizuojant patikrinimus ekonominės veiklos sektoriuose, siekiant padėti užkirsti kelią įvykti nelaimingų atsitikimų darbe atvejams, teisės aktų pažeidimams bei skleisti apibendrintą prevencinę informaciją visiems atitinkamos ekonominės veiklos rūšies sektoriaus ūkio subjektams (pagrindas – Lietuvos Respublikos valstybinės darbo inspekcijos įstatymo 4 ir 6 straipsniai);

Punkto pakeitimai:

Nr. V-28, 2012-01-24, Žin., 2012, Nr. 13-599 (2012-01-28), i. k. 1122231ISAK0000V-28

25.2.2. Neteko galios nuo 2012-01-29

Punkto naikinimas:

Nr. V-28, 2012-01-24, Žin. 2012, Nr. 13-599 (2012-01-28), i. k. 1122231ISAK0000V-28

25.2.3. organizuojant patikrinimus statybos sektoriaus ūkio subjektuose, kituose ūkio subjektuose, kurie vykdo statybos darbus, bei vykdant nelegalaus darbo kontrolę;

Papildyta papunkčiu:

Nr. V-28, 2012-01-24, Žin., 2012, Nr. 13-599 (2012-01-28), i. k. 1122231ISAK0000V-28

25.3. organizuojant patikrinimus dėl viešojo intereso pažeidimo darbuotojų saugos ir sveikatos bei darbo teisės aktų vykdymo klausimais.

Papildyta papunkčiu:

Nr. V-28, 2012-01-24, Žin., 2012, Nr. 13-599 (2012-01-28), i. k. 1122231ISAK0000V-28

25.4. kitais atvejais, kai tokio atlikimo pagrindą nustato įstatymas, Lietuvos Respublikos Vyriausybės priimtas teisės aktas, kitų, turinčių įgaliojimus teikti įpareigojimus, institucijų pavedimu.

Punkto numeracijos pakeitimas:

Nr. V-28, 2012-01-24, Žin., 2012, Nr. 13-599 (2012-01-28), i. k. 1122231ISAK0000V-28

26. Neteko galios nuo 2012-01-29

Punkto naikinimas:

Nr. V-28, 2012-01-24, Žin. 2012, Nr. 13-599 (2012-01-28), i. k. 1122231ISAK0000V-28

27. Neteko galios nuo 2012-01-29

Punkto naikinimas:

Nr. V-28, 2012-01-24, Žin. 2012, Nr. 13-599 (2012-01-28), i. k. 1122231ISAK0000V-28

28. Sprendimai atlikti neplaninius patikrinimus priimami:

Punkto pakeitimai:

Nr. V-28, 2012-01-24, Žin., 2012, Nr. 13-599 (2012-01-28), i. k. 1122231ISAK0000V-28

28.1. organizuoti patikrinimus šių Taisyklių 25.2.1 punkte numatytais atvejais tvirtina įsakymu vyriausiasis valstybinis darbo inspektorius. Siekiant efektyvių priežiūros rezultatų viešai skelbiami tokių patikrinimų tikslai pagal ekonomikos sektorius, regionus, darbuotojų grupes ar kitą specifiką, susijusią su darbuotojų sveikata ir gyvybe ar jų darbinėmis garantijomis;

28.2. Neteko galios nuo 2012-01-29

Punkto naikinimas:

Nr. V-28, 2012-01-24, Žin. 2012, Nr. 13-599 (2012-01-28), i. k. 1122231ISAK0000V-28

28.3. Neteko galios nuo 2012-08-18

Punkto naikinimas:

Nr. V-239, 2012-08-10, Žin. 2012, Nr. 96-4943 (2012-08-17), i. k. 1122231ISAK000V-239

Punkto pakeitimai:

Nr. V-28, 2012-01-24, Žin., 2012, Nr. 13-599 (2012-01-28), i. k. 1122231ISAK0000V-28

28.4. patikrinimų šių Taisyklių 25.2.3 punkte numatytais atvejais organizavimas apibrėžiamas Valstybinės darbo inspekcijos metiniame veiklos plane bei Vyriausiojo valstybinio darbo inspektoriaus tvirtinamuose prevenciniuose planuose; tikrinimų periodiškumas, vertinant ypač didelę riziką įvykti nelaimingam atsitikimui darbe ar siekiant užkirsti nelegalaus darbo apraiškas, netaikomas. Siekiant efektyvių priežiūros rezultatų viešai skelbiami tokių patikrinimų tikslai pagal ekonomikos sektorius, regionus, darbuotojų grupes ar kitą specifiką, susijusią su darbuotojų sveikata ir gyvybe ar jų darbinėmis garantijomis.

Papildyta papunkčiu:

Nr. V-28, 2012-01-24, Žin., 2012, Nr. 13-599 (2012-01-28), i. k. 1122231ISAK0000V-28

29. Neplaniniai ūkio subjektų patikrinimai atliekami šia tvarka:

29.1. iš anksto apie Valstybinės darbo inspekcijos inspektoriaus veiksmus ūkio subjektas neprivalo būti informuojamas;

Punkto pakeitimai:

Nr. V-28, 2012-01-24, Žin., 2012, Nr. 13-599 (2012-01-28), i. k. 1122231ISAK0000V-28

29.1.1. Neteko galios nuo 2012-01-29

Punkto naikinimas:

Nr. V-28, 2012-01-24, Žin. 2012, Nr. 13-599 (2012-01-28), i. k. 1122231ISAK0000V-28

29.1.2. Neteko galios nuo 2012-01-29

Punkto naikinimas:

Nr. V-28, 2012-01-24, Žin. 2012, Nr. 13-599 (2012-01-28), i. k. 1122231ISAK0000V-28

29.2. Valstybinės darbo inspekcijos inspektorius, gavęs užduotį atlikti neplaninį patikrinimą, priklausomai nuo nustatytų vykdymo terminų, bet ne mažiau kaip prieš 3 darbo dienas, išsiunčia, jeigu nėra taikoma šių Taisyklių 29.1 punkte nurodyta sąlyga, pranešimą oficialiuoju ūkio subjekto elektroninio pašto adresu apie būsimą patikrinimą šio ūkio subjekto vadovui. Tuo atveju, jeigu nėra techninių galimybių, pranešimas siunčiamas faksu. Ūkio subjekto neplaninis patikrinimas vykdomas nepaisant to, ar jis patvirtino šio pranešimo gavimą, ar ne;

Punkto pakeitimai:

Nr. V-28, 2012-01-24, Žin., 2012, Nr. 13-599 (2012-01-28), i. k. 1122231ISAK0000V-28

29.3. Valstybinės darbo inspekcijos inspektorius pranešime ūkio subjekto vadovui apie numatomą atlikti neplaninį patikrinimą pateikia informaciją apie:

29.3.1. patikrinimo datą;

29.3.2. patikrinimo pagrindą (nurodomas vyriausiojo valstybinio darbo inspektoriaus įsakymas, jeigu patikrinimas vykdomas pagal šių Taisyklių 25.2.1 papunkčio nuostatas arba šių Taisyklių 10 punkto atitinkami papunkčiai, jeigu patikrinimas vykdomas skyriaus vedėjo pavedimu);

29.3.3. patikrinimo tikslą (nurodoma konkreti patikrinimo vizito tema, pateikiama konkreti nuoroda (nurodant interneto rubriką) į Valstybinės darbo inspekcijos internete www.vdi.lt skelbiamus Vyriausiojo valstybinio darbo inspektoriaus įsakymais patvirtintus (Taisyklių 32 punktas) ūkio subjekto patikrinimų klausimynus);

Punkto pakeitimai:

Nr. V-28, 2012-01-24, Žin., 2012, Nr. 13-599 (2012-01-28), i. k. 1122231ISAK0000V-28

Nr. V-239, 2012-08-10, Žin., 2012, Nr. 96-4943 (2012-08-17), i. k. 1122231ISAK000V-239

29.3.4. patikrinimą atliksiančio pareigūno pareigas, vardą ir pavardę. Tuo atveju, jeigu ūkio subjekto patikrinimą numato atlikti daugiau negu vienas pareigūnas arba patikrinimas atliekamas dalyvaujant kitų įstaigų, organizacijų, institucijų ar įmonių atstovams, informuojama apie visų pareigūnų pareigas, nurodant jų vardus ir pavardes;

29.3.5. pateikia preliminarų dokumentų, kuriuos ūkio subjektas turi pateikti patikrinimą atliksiantiems pareigūnams, sąrašą (jeigu tikrinimo metu nustatoma, kad tikrinimui atlikti yra būtini ir kiti dokumentai, pareigūnai turi teisę pareikalauti, kad ūkio subjektas pateiktų tuos dokumentus);

29.3.6. rekomenduoja ūkio subjekto vadovui, kad apie numatomą patikrinimą informuotų ir pakviestų dalyvauti jo darbe:

29.3.6.1. darbuotojų saugos ir sveikatos specialistą, dirbantį ūkio subjekte;

29.3.6.2. juridinį ar fizinį asmenį, pagal sutartį su ūkio subjektu atliekantį įmonės darbuotojų saugos ir sveikatos tarnybos funkcijas;

29.3.6.4. darbuotojų atstovą (profesinės sąjungos ar darbo tarybos narį);

29.3.6.5. darbuotojų saugos ir sveikatos komiteto (jeigu sudarytas) atstovą.

30. Patikrinimo trukmė ūkio subjekte nereglamentuojama ir priklauso nuo faktinių tyrimo eigos aplinkybių.

31. Atvykęs atlikti neplaninį ūkio subjektą patikrinimą, Valstybinės darbo inspekcijos inspektorius, be kitų dokumentų, privalo pateikti ūkio subjekto vadovui sprendimo (pavedimo) atlikti šį patikrinimą kopiją, patvirtintą teisės aktų nustatyta tvarka.

32. Šių Taisyklių 14 ir 25 punktuose numatytais atvejais (išskyrus 25.1.4.5, 25.2.3 punktus ir vykdant nelegalaus darbo kontrolę) ūkio subjekto veiklos patikrinimas atliekamas ir pagal Vyriausiojo valstybinio darbo inspektoriaus įsakymu tvirtinamus Ūkio subjekto patikrinimo bendrinius kontrolinius klausimynus bei, pagal poreikį, kitus teminius klausimynus, kurie viešai skelbiami Valstybinės darbo inspekcijos interneto svetainėje www.vdi.lt.

Ūkio subjekto patikrinimo bendrinis kontrolinis klausimynas ūkio subjekte gali būti nepildomas, jeigu ūkio subjektas šių Taisyklių nustatyta tvarka einamaisiais metais yra tikrinamas antrą ir daugiau kartų.

Papildyta punktu:

Nr. V-239, 2012-08-10, Žin., 2012, Nr. 96-4943 (2012-08-17), i. k. 1122231ISAK000V-239

VI. Baigiamosios nuostatos

33. Valstybinė darbo inspekcija skelbia savo internete www.vdi.lt informaciją:

Punkto numeracijos pakeitimas:

Nr. V-239, 2012-08-10, Žin., 2012, Nr. 96-4943 (2012-08-17), i. k. 1122231ISAK000V-239

33.1. kasmet iki kovo 1 d. paskelbiami ūkio subjektų sąrašai, kuriuose:

33.1.1. per paskutiniųjų 5 metų laikotarpį įvyko lengvi, sunkūs ar mirtini nelaimingi atsitikimai darbe, avarijos ar darbuotojai susirgo profesinėmis ligomis;

33.1.2. per paskutiniųjų 5 metų laikotarpį nukentėję nelaimingų atsitikimų darbe metu arba mirę dėl ligos darbe darbuotojai buvo neblaivūs;

33.1.3. praėjusiais metais, buvusiais prieš einamuosius, dėl darbuotojų saugos ir sveikatos teisės aktų pažeidimų nustatyta tvarka buvo pareikalauta sustabdyti darbus;

33.1.4. pasirašytos kolektyvinės sutartys arba galioja šakinių kolektyvinių sutarčių nuostatos (pagal ūkio subjektų pateiktą informaciją);

32.1.5. Neteko galios nuo 2012-01-29

Punkto naikinimas:

Nr. V-28, 2012-01-24, Žin. 2012, Nr. 13-599 (2012-01-28), i. k. 1122231ISAK0000V-28

33.1.6. įdiegta darbuotojų saugos ir sveikatos vadybos sistema pagal BS OHSAS 18000 standartų seriją;

32.2. Neteko galios nuo 2012-01-29

Punkto naikinimas:

Nr. V-28, 2012-01-24, Žin. 2012, Nr. 13-599 (2012-01-28), i. k. 1122231ISAK0000V-28

32.3. Neteko galios nuo 2012-01-29

Punkto naikinimas:

Nr. V-28, 2012-01-24, Žin. 2012, Nr. 13-599 (2012-01-28), i. k. 1122231ISAK0000V-28

34. Baigęs ūkio subjekto patikrinimą, Valstybinės darbo inspekcijos inspektorius:

Punkto numeracijos pakeitimas:

Nr. V-239, 2012-08-10, Žin., 2012, Nr. 96-4943 (2012-08-17), i. k. 1122231ISAK000V-239

34.1. patikrinimo rezultatus aptaria su ūkio subjekto vadovu arba jo įgaliotu asmeniu. Patikrinimo rezultatai gali būti aptarti darbuotojų susirinkime, bendrame ūkio subjekto vadovo ir darbuotojų saugos ir sveikatos komiteto ar darbuotojų atstovų posėdyje ir kt.;

34.2. ūkio subjekto vadovui ne vėliau kaip per 5 (penkias) darbo dienas elektroninio ryšio priemonėmis išsiunčia (skenuota kopija) užpildytus teminius klausimynus, Klausimyną (Taisyklių 32 punktas), kuriame papildomai pateikia esmines probleminių klausimų, nustatytų neatitikčių teisės aktų reikalavimams sprendimo pasiūlymus, rekomendacijas. Tuo atveju, jeigu tikrinimo metu nustatomi teisės aktų pažeidimai, galintys turėti reikšmingą įtaką pakenkti darbuotojų sveikatai ar gyvybei, Valstybinės darbo inspekcijos inspektoriaus sprendimu taip pat gali būti surašomas reikalavimas, nurodant terminą nustatytiems pažeidimams pašalinti, pareikalaujama sustabdyti darbus ar ūkio subjekto vadovui surašomas Administracinių teisės pažeidimų protokolas.

Papunkčio pakeitimai:

Nr. V-239, 2012-08-10, Žin., 2012, Nr. 96-4943 (2012-08-17), i. k. 1122231ISAK000V-239

Punkto pakeitimai:

Nr. V-28, 2012-01-24, Žin., 2012, Nr. 13-599 (2012-01-28), i. k. 1122231ISAK0000V-28

35. Valstybinės darbo inspekcijos pareigūnų veiksmai ir sprendimai gali būti skundžiami Lietuvos Respublikos vyriausiajam valstybiniam darbo inspektoriui arba Lietuvos Respublikos administracinių bylų teisenos įstatymo (Žin., 1999, Nr. 13-308; 2000, Nr. 85-2566) nustatyta tvarka administraciniam teismui. Lietuvos Respublikos vyriausiojo valstybinio darbo inspektoriaus sprendimai gali būti skundžiami administraciniam teismui (Lietuvos Respublikos valstybinės darbo inspekcijos įstatymo (Žin., 2003, Nr. 102-4585) 10 straipsnis).

Punkto numeracijos pakeitimas:

Nr. V-239, 2012-08-10, Žin., 2012, Nr. 96-4943 (2012-08-17), i. k. 1122231ISAK000V-239

_________________

Pakeitimai:

1.

Valstybinė darbo inspekcija prie Socialinės apsaugos ir darbo ministerijos, Įsakymas

Nr. V-28, 2012-01-24, Žin., 2012, Nr. 13-599 (2012-01-28), i. k. 1122231ISAK0000V-28

Dėl Lietuvos Respublikos vyriausiojo valstybinio darbo inspektoriaus 2011 m. sausio 13 d. įsakymo Nr. V-6 "Dėl Lietuvos Respublikos valstybinės darbo inspekcijos atliekamų planinių ir neplaninių ūkio subjektų veiklos patikrinimų ir kitų priežiūros būdų taisyklių patvirtinimo" pakeitimo ir papildymo

2.

Valstybinė darbo inspekcija prie Socialinės apsaugos ir darbo ministerijos, Įsakymas

Nr. V-239, 2012-08-10, Žin., 2012, Nr. 96-4943 (2012-08-17), i. k. 1122231ISAK000V-239

Dėl Lietuvos Respublikos valstybinės darbo inspekcijos atliekamų planinių ir neplaninių ūkio subjektų veiklos patikrinimų ir kitų priežiūros būdų taisyklių pakeitimo